ישראל הכהן רפפורט

הרב ישראל הכהן רפפורט (לפני ה'תק"ץ, 1830 - י"א סיוון ה'תרמ"א, 1881) היה אב בית הדין ורבה של טרנוב שבדרום מזרח פולין, חבל גליציה ההיסטורי. מחבר שו"ת מהר"י הכהן.
 קורותיו 
נולד ללאה ולרב אברהם אבלי, דור שביעי לש"ך. נשא את חנה רעכיל,ספר החוזה מלובלין עמ' נו. בתו של הרב אלעזר ניסן טייטלבוים מדרוהוביץ'.יש אומרים שאשתו הייתה בתו של רבי נחום צבי טייטלבוים, בנו של הרב אלעזר ניסן. לאחר פטירת אביו, שכיהן כרבה של טארנוב, התמנה רבי ישראל תחתיוראו 'אוצר הרבנים' ערך מספר 12083; 'טרנוב - קיומה וחורבנה של עיר יהודית' עמ' 202. כאב בית הדין לצד חביריו רבי פנחס פלטינר ורבי דב בריש.אנציקלופדיה לחכמי גליציה חלק ו עמ' 1008. נשא ונתן עם כמה מרבני דורו, בין השאר עם הרב משה קנצלבוגן,ראו שו"ת מהר"י הכהן מהדורא תנינא חו"מ יז. הרב ישראל איסר פרוכטהאנדלר אב"ד דאבשיץ, הרב אברהם בנימין קלוגר.שו"ת מהר"י הכהן ח"א או"ח ט. החל משנת תרכ"ד, לא היה רב בירוסלב, ולפעמים נקרא רבי ישראל לשבת בעיר מספר ימים כדי לדון בענייני הלכה ומשפט.ראו שו"ת מהר"י הכהן או"ח יא, יג; קהילות ואישים בגליציה עמ' 239-240.

כיהן בראשות ישיבה בטרנוב, ומבין תלמידיו נמנו הרב מרדכי ויסמן חיותאנציקלופדיה לחכמי גליציה חלק ב עמ' 901. והרב יעקב אוסטרוייל.אנציקלופדיה לחכמי גליציה חלק ו עמ' 34.

 משפחתו 
רבי ישראל היה הבכור מבין אחיו. אחיו הצעיר של רבי ישראל היה רבי יוסף הכהן, שגם הוא כיהן כאב"ד של טרנוב. אחיהם הצעיר, רבי שבתי הכהן, היה אב"ד של דומברובה.ראו 'לתשובת השנה' עמ' תרסד, בני ברק, תשע"ד.

נכדו הוא רבי אברהם אבלי שנור, אב"ד טרנוב.

 חיבוריו 
שו"ת מהר"י הכהן - חלק א' נדפס בלבוב בשנת תרכ"ט, וחלק ב' בשנת תרל"ה. בספרו הדפיס כמה פסקי דינים של אביו.
חידושי מהר"י הכהן - על הלכות קטנות של הרי"ף.

קישורים חיצוניים



 הערות שוליים 

קטגוריה:נפטרים ב-1881
קטגוריה:רבנים גליציאנים
קטגוריה:אבות בתי דין
קטגוריה:ירוסלב: רבנים
קטגוריה:מחברי ספרי שו"ת
קטגוריה:אישים שחיו במאה ה-19
קטגוריה:טרנוב: אישים